ಡಾರ್ಕ್ ವೆಬ್

ಡಾರ್ಕ್ ವೆಬ್ ಎನ್ನುವುದು ವರ್ಲ್ಡ್ ವೈಡ್ ವೆಬ್‍ಗೆ ಸಂಬಂಧಿಸಿದ ವಿಷಯವಾಗಿದೆ. ಅಂದರೆ ಇದು ಅಂತರ್ಜಾಲವನ್ನು ಬಳಸುವ ಹಾಗೂ ನಿರ್ದಿಷ್ಟ ಸಾಫ್ಟ್‌ವೇರ್, ಕಾನ್ಫಿಗರೇಶನ್‍ಗಳು ಅಥವಾ ಅಧಿಕಾರದ ಅಗತ್ಯವಿರುವ ಓವರ್‌ಲೇ ನೆಟ್‌ವರ್ಕ್‌ ಆಗಿದೆ. ಡಾರ್ಕ್‌ ವೆಬ್ ಮೂಲಕ ಖಾಸಗಿ ಕಂಪ್ಯೂಟರ್ ನೆಟ್‌ವರ್ಕ್‌ಗಳು ಬಳಕೆದಾರರ ಸ್ಥಳದಂತಹ, ಗುರುತಿಸುವ ಮಾಹಿತಿಯನ್ನು ಬಹಿರಂಗಪಡಿಸದೆ ಅನಾಮಧೇಯವಾಗಿ ಸಂವಹನ ಮಾಡಬಹುದು ಮತ್ತು ವ್ಯವಹಾರವನ್ನು ನಡೆಸಬಹುದು. ಡಾರ್ಕ್ ವೆಬ್ ಎಂಬುದು ಡೀಪ್ ವೆಬ್‌ನ ಒಂದು ಸಣ್ಣ ಭಾಗವನ್ನು ರೂಪಿಸುತ್ತದೆ. ವೆಬ್‌ನ ಭಾಗವು ವೆಬ್ ಸರ್ಚ್ ಇಂಜಿನ್‌ಗಳಿಂದ ಸೂಚ್ಯಂಕವಾಗಿಲ್ಲ. ಆದಾಗ್ಯೂ ಕೆಲವೊಮ್ಮೆ ಡೀಪ್ ವೆಬ್ ಎಂಬ ಪದವನ್ನು ನಿರ್ದಿಷ್ಟವಾಗಿ ಡಾರ್ಕ್ ವೆಬ್‌ಗೆ ಉಲ್ಲೇಖಿಸಲು ತಪ್ಪಾಗಿ ಬಳಸಲಾಗುತ್ತದೆ.

ಡಾರ್ಕ್ ವೆಬ್ ಅನ್ನು ರೂಪಿಸುವ ಡಾರ್ಕ್‌ನೆಟ್‌ಗಳು ಸಣ್ಣ, ಫ್ರೆಂಡ್‍-ಟು-ಫ್ರೆಂಡ್‍, ಪೀರ್-ಟು-ಪೀರ್ ನೆಟ್‌ವರ್ಕ್‌ಗಳು, ಜೊತೆಗೆ ಸಾರ್ವಜನಿಕ ಸಂಸ್ಥೆಗಳು ಮತ್ತು ವ್ಯಕ್ತಿಗಳಿಂದ ನಿರ್ವಹಿಸಲ್ಪಡುವ ಟಾರ್, ಫ್ರೀನೆಟ್, ಐಟುಪಿ ಮತ್ತು ರೈಫಲ್‌ನಂತಹ ದೊಡ್ಡ ಜನಪ್ರಿಯ ನೆಟ್‌ವರ್ಕ್‌ಗಳನ್ನು ಒಳಗೊಂಡಿವೆ. ಡಾರ್ಕ್ ವೆಬ್‌ನ ಬಳಕೆದಾರರು ಸಾಮಾನ್ಯ ವೆಬ್ ಅನ್ನು ಅದರ ಎನ್‌ಕ್ರಿಪ್ಟ್ ಮಾಡದ ಸ್ವಭಾವದ ಕಾರಣದಿಂದ ಕ್ಲಿಯರ್‌ನೆಟ್‍ ಎಂದು ಉಲ್ಲೇಖಿಸುತ್ತಾರೆ. ಟಾರ್ ಡಾರ್ಕ್ ವೆಬ್ ಅಥವಾ ಆನಿಯನ್‌ಲ್ಯಾಂಡ್  ನೆಟ್‌ವರ್ಕ್‌ನ ಉನ್ನತ ಮಟ್ಟದ ಡೊಮೇನ್ ಪ್ರತ್ಯಯ.ಆನಿಯನ್ ಅಡಿಯಲ್ಲಿ ಆನಿಯನ್ ರೂಟಿಂಗ್‌ನ ಟ್ರಾಫಿಕ್ ಅನಾಮಧೇಯತೆಯ ತಂತ್ರವನ್ನು ಬಳಸಲಾಗುತ್ತದೆ.

 ಪರಿಭಾಷೆ 

 ವ್ಯಾಖ್ಯಾನ 
ಡಾರ್ಕ್ ವೆಬ್ ಅನ್ನು ಸಾಮಾನ್ಯವಾಗಿ ಡೀಪ್ ವೆಬ್‌ನೊಂದಿಗೆ ಗೊಂದಲಗೊಳಿಸಲಾಗುತ್ತದೆ, ವೆಬ್‍ನ ಭಾಗಗಳನ್ನು ಸರ್ಚ್‌ಎಂಜಿನ್‍ಗಳು ಸೂಚಿಕೆ ಮಾಡುವುದಿಲ್ಲ (ಹುಡುಕಬಹುದು). ಡಾರ್ಕ್ ವೆಬ್ ಪದವು ಮೊದಲು ೨೦೦೯ ರಲ್ಲಿ ಹೊರಹೊಮ್ಮಿತು ಆದಾಗ್ಯೂ ನಿಜವಾದ ಡಾರ್ಕ್ ವೆಬ್ ಯಾವಾಗ ಹೊರಹೊಮ್ಮಿತು ಎಂಬುದು ತಿಳಿದಿಲ್ಲ. ಅನೇಕ ಇಂಟರ್ನೆಟ್ ಬಳಕೆದಾರರು ಸರ್ಫೇಸ್‍ ವೆಬ್ ಅನ್ನು ಮಾತ್ರ ಬಳಸುತ್ತಾರೆ, ಈ ಡೇಟಾವನ್ನು ಸಾಮಾನ್ಯ ವೆಬ್ ಬ್ರೌಸರ್‌ನ ಮೂಲಕ ಪ್ರವೇಶಿಸಬಹುದು. ಡಾರ್ಕ್ ವೆಬ್ ಡೀಪ್‍ ವೆಬ್‌ನ ಸಣ್ಣ ಭಾಗವನ್ನು ರೂಪಿಸುತ್ತದೆ ಆದರೆ ಅದರ ವಿಷಯವನ್ನು ಪ್ರವೇಶಿಸಲು ಕಸ್ಟಮ್ ಸಾಫ್ಟ್‌ವೇರ್ ಅಗತ್ಯವಿದೆ. ಈ ಗೊಂದಲವು ಕನಿಷ್ಟ ೨೦೦೯ ರ ಹಿಂದಿನದು. ಅಲ್ಲಿಂದೀಚೆಗೆ ವಿಶೇಷವಾಗಿ ಸಿಲ್ಕ್ ರೋಡ್ ವರದಿಯಲ್ಲಿ ಈ ಎರಡು ಪದಗಳನ್ನು ಹೆಚ್ಚಾಗಿ ಸಂಯೋಜಿಸಲಾಗಿದೆ, ಆದಾಗ್ಯೂ ಅವುಗಳನ್ನು ಪ್ರತ್ಯೇಕಿಸಬೇಕೆಂಬ ಶಿಫಾರಸ್ಸುಗಳು ಇವೆ.
link=//upload.wikimedia.org/wikipedia/commons/thumb/1/15/Tor-logo-2011-flat.svg/220px-Tor-logo-2011-flat.svg.png|thumb| ಟಾರ್. ಸಾಫ್ಟ್ವೇರ್ ಲೋಗೋ
ಡಾರ್ಕ್‌ನೆಟ್ ವೆಬ್‌ಸೈಟ್‌ಗಳು ಎಂದೂ ಕರೆಯಲ್ಪಡುವ ಡಾರ್ಕ್ ವೆಬ್ ಅನ್ನು ಟಾರ್ ("ದಿ ಆನಿಯನ್ ರೂಟಿಂಗ್" ಯೋಜನೆ) ನಂತಹ ನೆಟ್‌ವರ್ಕ್‌ಗಳ ಮೂಲಕ ಮಾತ್ರ ಪ್ರವೇಶಿಸಬಹುದು, ಅದು ಡಾರ್ಕ್ ವೆಬ್‌ಗಾಗಿ ವಿಶೇಷವಾಗಿ ರಚಿಸಲಾಗಿದೆ. ಟಾರ್ ಬ್ರೌಸರ್ ಮತ್ತು ಟಾರ್-ಪ್ರವೇಶಿಸಬಹುದಾದ ಸೈಟ್‌ಗಳನ್ನು ಡಾರ್ಕ್‌ನೆಟ್ ಬಳಕೆದಾರರಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ ಮತ್ತು ಇದನ್ನು ".ಆನಿಯನ್" ಡೊಮೇನ್‌ನಿಂದ ಗುರುತಿಸಬಹುದು. ಟಾರ್ ಬ್ರೌಸರ್‌ಗಳು ಬಳಕೆದಾರರಿಗೆ ಎನ್‌ಕ್ರಿಪ್ಟ್ ಮಾಡಲಾದ ಪ್ರವೇಶ ಮಾರ್ಗಗಳನ್ನು ರಚಿಸುತ್ತವೆ ಮತ್ತು ಅವರ ಡಾರ್ಕ್ ವೆಬ್ ಹುಡುಕಾಟಗಳು ಮತ್ತು ಕ್ರಿಯೆಗಳು ಅನಾಮಧೇಯವಾಗಿರಲು ಅನುವು ಮಾಡಿಕೊಡುತ್ತದೆ.

ಡಾರ್ಕ್‌ನೆಟ್ ಬಳಕೆದಾರರ ಗುರುತುಗಳು ಮತ್ತು ಸ್ಥಳಗಳು ಅನಾಮಧೇಯವಾಗಿರುತ್ತವೆ ಮತ್ತು ಲೇಯರ್ಡ್ ಎನ್‌ಕ್ರಿಪ್ಶನ್ ಸಿಸ್ಟಮ್‌ನಿಂದಾಗಿ ಟ್ರ್ಯಾಕ್ ಮಾಡಲು ಸಾಧ್ಯವಿಲ್ಲ. ಡಾರ್ಕ್‌ನೆಟ್ ಎನ್‌ಕ್ರಿಪ್ಶನ್ ತಂತ್ರಜ್ಞಾನವು ಹೆಚ್ಚಿನ ಸಂಖ್ಯೆಯ ಮಧ್ಯಂತರ ಸರ್ವರ್‌ಗಳ ಮೂಲಕ ಬಳಕೆದಾರರ ಡೇಟಾವನ್ನು ರೂಟ್ ಮಾಡುತ್ತದೆ. ಇದು ಬಳಕೆದಾರರ ಗುರುತನ್ನು ರಕ್ಷಿಸುತ್ತದೆ ಮತ್ತು ಅನಾಮಧೇಯತೆಯನ್ನು ಖಾತರಿಪಡಿಸುತ್ತದೆ. ರವಾನೆಯಾದ ಮಾಹಿತಿಯನ್ನು ಸ್ಕೀಮ್‌ನಲ್ಲಿನ ನಂತರದ ನೋಡ್‌ನಿಂದ ಮಾತ್ರ ಡೀಕ್ರಿಪ್ಟ್ ಮಾಡಬಹುದು, ಹೀಗೆ ಇದು ನಿರ್ಗಮನ ನೋಡ್‌ ಅನ್ನು ತಲುಪುತ್ತದೆ. ಸಂಕೀರ್ಣವಾದ ವ್ಯವಸ್ಥೆಯು ನೋಡ್ ಮಾರ್ಗವನ್ನು ಪುನರುತ್ಪಾದಿಸಲು ಮತ್ತು ಲೇಯರ್ ಮೂಲಕ ಮಾಹಿತಿಯನ್ನು ಡೀಕ್ರಿಪ್ಟ್ ಮಾಡಲು ಅಸಾಧ್ಯವಾಗಿಸುತ್ತದೆ. ಉನ್ನತ ಮಟ್ಟದ ಗೂಢಲಿಪೀಕರಣದ ಕಾರಣದಿಂದಾಗಿ ವೆಬ್‌ಸೈಟ್‌ಗಳು ತಮ್ಮ ಬಳಕೆದಾರರ ಜಿಯೋಲೊಕೇಶನ್ ಮತ್ತು ಐ.ಪಿ ಅನ್ನು ಟ್ರ್ಯಾಕ್ ಮಾಡಲು ಸಾಧ್ಯವಾಗುವುದಿಲ್ಲ ಮತ್ತು ಬಳಕೆದಾರರು ಹೋಸ್ಟ್ ಕುರಿತು ಈ ಮಾಹಿತಿಯನ್ನು ಪಡೆಯಲು ಸಾಧ್ಯವಾಗುವುದಿಲ್ಲ. ಹೀಗಾಗಿ ಡಾರ್ಕ್‌ನೆಟ್ ಬಳಕೆದಾರರ ನಡುವಿನ ಸಂವಹನವು ಹೆಚ್ಚು ಎನ್‌ಕ್ರಿಪ್ಟ್ ಆಗಿದ್ದು ಬಳಕೆದಾರರು ಮಾತನಾಡಲು, ಬ್ಲಾಗ್ ಮಾಡಲು ಮತ್ತು ಫೈಲ್‌ಗಳನ್ನು ಗೌಪ್ಯವಾಗಿ ಹಂಚಿಕೊಳ್ಳಲು ಅನುವು ಮಾಡಿಕೊಡುತ್ತದೆ.

 ವಿಷಯ 
ಪೋರ್ಟ್ಸ್‌ಮೌತ್ ವಿಶ್ವವಿದ್ಯಾನಿಲಯದಿಂದ ಗರೆಥ್ ಓವನ್ ಅವರು ಡಿಸೆಂಬರ್ ೨೦೧೪ ರ ಅಧ್ಯಯನದಲ್ಲಿ ಟಾರ್‌ನಲ್ಲಿ ಸಾಮಾನ್ಯವಾಗಿ ಹೋಸ್ಟ್ ಮಾಡಲಾದ ವಿಷಯವು ಮಕ್ಕಳ ಅಶ್ಲೀಲತೆ, ಬ್ಲ್ಯಾಕ್‍ ಮಾರುಕಟ್ಟೆಗಳಿಗೆ ಸಂಬಂಧಿಸಿವೆ. ಹಾಗೂ ಹೆಚ್ಚಿನ ದಟ್ಟಣೆಯನ್ನು ಹೊಂದಿರುವ ವೈಯಕ್ತಿಕ ಸೈಟ್‌ಗಳು ಬಾಟ್‌ನೆಟ್ ಕಾರ್ಯಾಚರಣೆಗಳಿಗೆ ಮೀಸಲಾಗಿವೆ ಎಂಬುದನ್ನು ಕಂಡುಹಿಡಿದರು. ಇದು ಅನೇಕ ವಿಶಲ್ ಬ್ಲೋಯಿಂಗ್ ಸೈಟ್‍ಗಳ ಅಸ್ತಿತ್ವವನ್ನು  ಹಾಗೆಯೇ ರಾಜಕೀಯ ಚರ್ಚಾ ವೇದಿಕೆಗಳನ್ನು ಸಹ ನಿರ್ವಹಿಸುತ್ತವೆ. ಹಾಗೂ ಇದರಲ್ಲಿ ಬಿಟ್‌ಕಾಯಿನ್‌ಗೆ ಸಂಬಂಧಿಸಿದ ಸೈಟ್‌ಗಳು, ವಂಚನೆ ಸಂಬಂಧಿತ ಸೇವೆಗಳು ಮತ್ತು ಮೇಲ್ ಆರ್ಡರ್ ಸೇವೆಗಳು ಅತ್ಯಂತ ಸಮೃದ್ಧವಾಗಿವೆ.

ಡಿಸೆಂಬರ್ ೨೦೨೦ ರ ಹೊತ್ತಿಗೆ.ಆನಿಯನ್‍ನಲ್ಲಿನ ಸಕ್ರಿಯ ಟಾರ್ ಸೈಟ್‌ಗಳ ಸಂಖ್ಯೆಯನ್ನು ೭೬,೩೦೦ ಎಂದು ಅಂದಾಜಿಸಲಾಗಿದೆ (ಬಹಳಷ್ಟು ಪ್ರತಿಗಳನ್ನು ಒಳಗೊಂಡಿದೆ). ಇವುಗಳಲ್ಲಿ ೧೮,೦೦೦ ಸೈಟ್‌ಗಳು ಮೂಲ ವಿಷಯವನ್ನು ಹೊಂದಿರುತ್ತದೆ.

ಜುಲೈ ೨೦೧೭ ರಲ್ಲಿ ಟಾರ್ ಪ್ರಾಜೆಕ್ಟ್‌ನ ಮೂರು ಸಂಸ್ಥಾಪಕರಲ್ಲಿ ಒಬ್ಬರಾದ ರೋಜರ್ ಡಿಂಗ್ಲೆಡೈನ್ ಫೇಸ್‌ಬುಕ್ ಅತಿದೊಡ್ಡ ಗುಪ್ತ ಸೇವೆಯಾಗಿದೆ ಎಂದು ಹೇಳಿದರು. ಡಾರ್ಕ್ ವೆಬ್ ಟಾರ್ ನೆಟ್‌ವರ್ಕ್‌ನಲ್ಲಿ ಕೇವಲ ೩% ನಷ್ಟು ಟ್ರಾಫಿಕ್ ಅನ್ನು ಒಳಗೊಂಡಿದೆ.

ಲಂಡನ್‌ನ ಕಿಂಗ್ಸ್ ಕಾಲೇಜಿನ ಸಂಶೋಧಕರ ಫೆಬ್ರವರಿ ೨೦೧೬ ರ ಅಧ್ಯಯನವು ಪರ್ಯಾಯ ವರ್ಗದ ಸೆಟ್‌ನಿಂದ ವಿಷಯದ ಈ ಕೆಳಗಿನ ವಿಭಜನೆಯನ್ನು ನೀಡುತ್ತದೆ ಇದು.ಆನಿಯನ್ ಸೇವೆಗಳ ಅಕ್ರಮ ಬಳಕೆಯನ್ನು ಎತ್ತಿ ತೋರಿಸುತ್ತದೆ.

 ರಾನ್‍ಸಮ್‌ವೇರ್ 
ಕೆಲವು ಸುಲಿಗೆ ಸಂಬಂಧಿತ ಪ್ರಕ್ರಿಯೆಗಳಲ್ಲಿ ಡಾರ್ಕ್ ವೆಬ್ ಅನ್ನು ಸಹ ಬಳಸಲಾಗುತ್ತದೆ. ವಾಸ್ತವವಾಗಿ ಹಲವಾರು ಡಾರ್ಕ್ ವೆಬ್‌ಸೈಟ್‌ಗಳಲ್ಲಿ (ಡೇಟಾ ಮಾರಾಟ ಸೈಟ್‌ಗಳು, ಸಾರ್ವಜನಿಕ ಡೇಟಾ ರೆಪೊಸಿಟರಿ ಸೈಟ್‌ಗಳು)  ರಾನ್‌ಸಮ್‌ವೇರ್ ದಾಳಿಯಿಂದ ಡೇಟಾವನ್ನು ವೀಕ್ಷಿಸುವುದು ಸಾಮಾನ್ಯವಾಗಿದೆ.

 ಬೋಟ್‌ನೆಟ್ಸ್ 
ಸೆನ್ಸಾರ್‌ಶಿಪ್ ನಿರೋಧಕ ಗುಪ್ತ ಸೇವೆಯ ಆಧಾರದ ಮೇಲೆ ಬೋಟ್‌ನೆಟ್ಸ್‌ಗಳು ಸಾಮಾನ್ಯವಾಗಿ ತಮ್ಮ ಕಮಾಂಡ್ ಅಂಡ್ ಕಂಟ್ರೋಲ್ ಸರ್ವರ್‌ಗಳೊಂದಿಗೆ ರಚನೆಯಾಗುತ್ತವೆ. ಇದು ದೊಡ್ಡ ಪ್ರಮಾಣದ ಬೋಟ್ ಸಂಬಂಧಿತ ದಟ್ಟಣೆಯನ್ನು ಸೃಷ್ಟಿಸುತ್ತದೆ.

 ಡಾರ್ಕ್‌ನೆಟ್ ಮಾರುಕಟ್ಟೆಗಳು 
ವಾಣಿಜ್ಯ ಡಾರ್ಕ್‌ನೆಟ್ ಮಾರುಕಟ್ಟೆಗಳು ಅಕ್ರಮ ಸರಕುಗಳ ವಹಿವಾಟುಗಳನಲ್ಲಿ ಮಧ್ಯಸ್ಥಿಕೆ ವಹಿಸುತ್ತವೆ ಮತ್ತು ಸಾಮಾನ್ಯವಾಗಿ ಬಿಟ್‌ಕಾಯಿನ್ ಅನ್ನು ಪಾವತಿಯಾಗಿ ಬಳಸುತ್ತವೆ. ಈ ಮಾರುಕಟ್ಟೆಗಳು ಸಿಲ್ಕ್ ರೋಡ್ ಮತ್ತು ಡಯಾಬೊಲಸ್ ಮಾರುಕಟ್ಟೆಯ ಜನಪ್ರಿಯತೆ ಮತ್ತು ಕಾನೂನು ಅಧಿಕಾರಿಗಳಿಂದ ಅದರ ವಶಪಡಿಸಿಕೊಳ್ಳುವಿಕೆಯಿಂದ ಪ್ರಾರಂಭವಾಗುವ ಗಮನಾರ್ಹ ಮಾಧ್ಯಮ ಪ್ರಸಾರವನ್ನು ಆಕರ್ಷಿಸಿವೆ. ಸಿಲ್ಕ್ ರೋಡ್ ೨೦೧೧ ರಲ್ಲಿ ಹೊರಹೊಮ್ಮಿದ ಮೊದಲ ಡಾರ್ಕ್ ವೆಬ್ ಮಾರುಕಟ್ಟೆ ಸ್ಥಳಗಳಲ್ಲಿ ಒಂದಾಗಿದೆ ಮತ್ತು ಶಸ್ತ್ರಾಸ್ತ್ರಗಳು ಹಾಗೂ ಗುರುತಿನ ವಂಚನೆ ಸಂಪನ್ಮೂಲಗಳ ವ್ಯಾಪಾರಕ್ಕೆ ಅವಕಾಶ ಮಾಡಿಕೊಟ್ಟಿದೆ. ಈ ಮಾರುಕಟ್ಟೆಗಳು ಅದರ ಬಳಕೆದಾರರಿಗೆ ಯಾವುದೇ ರಕ್ಷಣೆಯನ್ನು ಕೊಟ್ಟಿಲ್ಲ ಹಾಗಾಗಿ ಅಧಿಕಾರಿಗಳು ಯಾವುದೇ ಸಮಯದಲ್ಲಿ ಮುಚ್ಚಬಹುದು. ಈ ಮಾರುಕಟ್ಟೆ ಸ್ಥಳಗಳ ಮುಚ್ಚುವಿಕೆಯ ಹೊರತಾಗಿಯೂ ಇತರರು ತಮ್ಮ ಸ್ಥಳದಲ್ಲಿ ಪಾಪ್ ಅಪ್ ಮಾಡುತ್ತಾರೆ. ೨೦೨೦ ರ ಹೊತ್ತಿಗೆ ಕನಿಷ್ಠ ೩೮ ಸಕ್ರಿಯ ಡಾರ್ಕ್ ವೆಬ್ ಮಾರುಕಟ್ಟೆ ಸ್ಥಳಗಳಿವೆ. ಈ ಮಾರುಕಟ್ಟೆ ಸ್ಥಳಗಳು ಈಬೇ ಅಥವಾ ಕ್ರೇಗ್ಸ್‌ಲಿಸ್ಟ್‌ನಂತೆಯೇ ಇರುತ್ತವೆ. ಅಲ್ಲಿ ಬಳಕೆದಾರರು ಮಾರಾಟಗಾರರೊಂದಿಗೆ ಸಂವಹನ ನಡೆಸಬಹುದು ಮತ್ತು ಮಾರುಕಟ್ಟೆ ಉತ್ಪನ್ನಗಳ ಬಗ್ಗೆ ವಿಮರ್ಶೆಗಳನ್ನು ಬಿಡಬಹುದು.

ಡಾರ್ಕ್ ವೆಬ್ ಮಾರುಕಟ್ಟೆಗಳಲ್ಲಿನ ಬೆಲೆ ವ್ಯತ್ಯಾಸಗಳ ಮತ್ತು ನೈಜ ಜೀವನದಲ್ಲಿ ಅಥವಾ ವರ್ಲ್ಡ್ ವೈಡ್ ವೆಬ್‌ನಲ್ಲಿನ ಬೆಲೆಗಳ ಪರೀಕ್ಷೆಯನ್ನು ಪ್ರಯತ್ನಿಸಲಾಗಿದೆ ಮತ್ತು ಡಾರ್ಕ್ ವೆಬ್‌ನಲ್ಲಿ ಸ್ವೀಕರಿಸಿದ ಸರಕುಗಳ ಗುಣಮಟ್ಟವನ್ನು ಅಧ್ಯಯನ ಮಾಡಲು ಪ್ರಯತ್ನಿಸಲಾಗಿದೆ. ೨೦೧೩ ರಿಂದ ೨೦೧೫ ರ ಮಾರ್ಚ್‌ವರೆಗೆ ಸಕ್ರಿಯವಾಗಿರುವ ಅತ್ಯಂತ ಜನಪ್ರಿಯ ಕ್ರಿಪ್ಟೋ-ಮಾರುಕಟ್ಟೆಗಳಲ್ಲಿ ಒಂದಾದ ಎವಲ್ಯೂಷನ್‌ನಲ್ಲಿ ಅಂತಹ ಒಂದು ಅಧ್ಯಯನವನ್ನು ನಡೆಸಲಾಯಿತು. ಮರೆಮಾಚುವ ವಿಧಾನಗಳು ಮತ್ತು ಶಿಪ್ಪಿಂಗ್ ದೇಶದಂತಹ ಡಿಜಿಟಲ್ ಮಾಹಿತಿಯು ನಿಖರವಾಗಿ ತೋರುತ್ತದೆ ಎಂದು ಅದು ಕಂಡುಕೊಂಡಿದ್ದರೂ, ಅಧ್ಯಯನವು ಎವಲ್ಯೂಷನ್‌ನಲ್ಲಿ ಮಾರಾಟವಾದ ಅಕ್ರಮ ಔಷಧಿಗಳ ಗುಣಮಟ್ಟದ ಸಮಸ್ಯೆಗಳನ್ನು ಬಹಿರಂಗಪಡಿಸಿದೆ. ಅಕ್ರಮ ಔಷಧಿಗಳ ಶುದ್ಧತೆಯು ಆಯಾ ಪಟ್ಟಿಗಳಲ್ಲಿ ಸೂಚಿಸಲಾದ ಮಾಹಿತಿಗಿಂತ ಭಿನ್ನವಾಗಿದೆ ಎಂದು ಹೇಳಿದೆ. ಈ ಮಾರುಕಟ್ಟೆ ಸ್ಥಳಗಳನ್ನು ಪ್ರವೇಶಿಸಲು ಗ್ರಾಹಕ ಪ್ರೇರಣೆಗಳು ಮತ್ತು ಅವುಗಳ ಬಳಕೆಗೆ ಸಂಬಂಧಿಸಿದ ಅಂಶಗಳ ಬಗ್ಗೆ ಕಡಿಮೆ ತಿಳಿದಿದೆ.

 ಬಿಟ್‌ಕಾಯಿನ್ ಸೇವೆಗಳು 
ಕರೆನ್ಸಿಯ ನಮ್ಯತೆ ಮತ್ತು ಸಂಬಂಧಿತ ಅನಾಮಧೇಯತೆಯಿಂದಾಗಿ ಡಾರ್ಕ್ ವೆಬ್ ಮಾರುಕಟ್ಟೆಗಳಲ್ಲಿ ಬಳಸಲಾಗುವ ಪ್ರಮುಖ ಕ್ರಿಪ್ಟೋಕರೆನ್ಸಿಗಳಲ್ಲಿ ಬಿಟ್‌ಕಾಯಿನ್ ಒಂದಾಗಿದೆ. ಬಿಟ್‌ಕಾಯಿನ್‌ನೊಂದಿಗೆ ಜನರು ತಮ್ಮ ಉದ್ದೇಶಗಳನ್ನು ಮತ್ತು ಅವರ ಗುರುತನ್ನು ಮರೆಮಾಡಬಹುದು. ಬಿಟ್‌ಕಾಯಿನ್ ಅನ್ನು ಆನ್‌ಲೈನ್ ಆಟದ ಕರೆನ್ಸಿಯಾಗಿ ಪರಿವರ್ತಿಸುವ ಡಿಜಿಟಲ್ ಕರೆನ್ಸಿ ವಿನಿಮಯಕಾರಕ ಸೇವೆಯನ್ನು ಬಳಸುವುದು ಸಾಮಾನ್ಯ ವಿಧಾನವಾಗಿದೆ (ಉದಾಹರಣೆಗೆ ವರ್ಲ್ಡ್ ಆಫ್ ವಾರ್‌ಕ್ರಾಫ್ಟ್‌ನಲ್ಲಿ ಚಿನ್ನದ ನಾಣ್ಯಗಳು) ನಂತರ ಅದನ್ನು ಫಿಯೆಟ್ ಕರೆನ್ಸಿಯಾಗಿ ಪರಿವರ್ತಿಸಲಾಗುತ್ತದೆ. ಟಂಬ್ಲರ್‌ಗಳಂತಹ ಬಿಟ್‌ಕಾಯಿನ್ ಸೇವೆಗಳು ಸಾಮಾನ್ಯವಾಗಿ ಟಾರ್‌ನಲ್ಲಿ ಲಭ್ಯವಿರುತ್ತವೆ ಮತ್ತು ಕೆಲವು ಗ್ರಾಮ್ಸ್ ನಂತಹವು ಡಾರ್ಕ್‌ನೆಟ್ ಮಾರುಕಟ್ಟೆ ಏಕೀಕರಣವನ್ನು ನೀಡುತ್ತವೆ. ಇಎಸ್ಎಸ್ಇಸಿಯ ಸಂಶೋಧನಾ ಸಹವರ್ತಿ ಜೀನ್-ಲೌಪ್ ರಿಚೆಟ್ ಕೈಗೊಂಡ ಮತ್ತು ಯುನೈಟೆಡ್ ನೇಷನ್ಸ್ ಆಫೀಸ್ ಆನ್ ಡ್ರಗ್ಸ್ ಅಂಡ್ ಕ್ರೈಮ್‍ನೊಂದಿಗೆ ನಡೆಸಿದ ಸಂಶೋಧನಾ ಅಧ್ಯಯನವು ಮನಿ ಲಾಂಡರಿಂಗ್ ಉದ್ದೇಶಗಳಿಗಾಗಿ ಬಿಟ್‌ಕಾಯಿನ್ ಟಂಬ್ಲರ್‌ಗಳ ಬಳಕೆಯಲ್ಲಿ ಹೊಸ ಪ್ರವೃತ್ತಿಗಳನ್ನು ಎತ್ತಿ ತೋರಿಸಿದೆ.

ಡಿಜಿಟಲ್ ಜಗತ್ತಿನಲ್ಲಿ ಅದರ ಪ್ರಸ್ತುತತೆಯಿಂದಾಗಿ, ಬಿಟ್ ಕಾಯಿನ್ ಬಳಕೆದಾರರಿಗೆ ಕಂಪನಿಗಳನ್ನು ಸ್ಕ್ಯಾಮ್ ಮಾಡಲು ಇದು ಜನಪ್ರಿಯ ಉತ್ಪನ್ನವಾಗಿದೆ. ೨೦೧೪ ರಲ್ಲಿ ಬಿಟ್ ಕಾಯಿನ್ ಹೊರಹೊಮ್ಮಿದ ನಂತರ ಡಿ.ಡಿ.ಒ.ಎಸ್ "೪" ನಂತಹ ಸೈಬರ್ ಕ್ರಿಮಿನಲ್ ಗುಂಪುಗಳು ಕಂಪನಿಗಳ ಮೇಲೆ ೧೪೦ ಕ್ಕೂ ಹೆಚ್ಚು ಸೈಬರ್‌ದಾಳಿಗಳಿಗೆ ಕಾರಣವಾಗಿವೆ. ಈ ದಾಳಿಗಳು ಇತರ ಸೈಬರ್ ಕ್ರಿಮಿನಲ್ ಗುಂಪುಗಳ ರಚನೆಗೆ ಮತ್ತು ಸೈಬರ್ ಸುಲಿಗೆಗೆ ಕಾರಣವಾಗಿವೆ.

 ಹ್ಯಾಕಿಂಗ್ ಗುಂಪುಗಳು ಮತ್ತು ಸೇವೆಗಳು 
ಅನೇಕ ಹ್ಯಾಕರ್‌ಗಳು ತಮ್ಮ ಸೇವೆಗಳನ್ನು ಪ್ರತ್ಯೇಕವಾಗಿ ಅಥವಾ ಗುಂಪುಗಳ ಭಾಗವಾಗಿ ಮಾರಾಟ ಮಾಡುತ್ತಾರೆ. ಅಂತಹ ಗುಂಪುಗಳಲ್ಲಿ ಎಕ್ಸ್‌ಡೆಡಿಕ್, ಹ್ಯಾಕ್‌ಫಾರಮ್,  ಟ್ರೋಜನ್‌ಫೋರ್ಜ್, ಮಜಫಕ, ಡಾರ್ಕ್‌ಓಡ್ ಮತ್ತು ದ ರಿಯಲ್ ಡೀಲ್ ಡಾರ್ಕ್‌ನೆಟ್ ಮಾರುಕಟ್ಟೆ ಸೇರಿವೆ. ಕೆಲವರು ಸ್ಪಷ್ಟ ಶಿಶುಕಾಮಿಗಳನ್ನು ಪತ್ತೆಹಚ್ಚಲು ಮತ್ತು ಸುಲಿಗೆ ಮಾಡಲು ಹೆಸರುವಾಸಿಯಾಗಿದ್ದಾರೆ. ಡಾರ್ಕ್ ವೆಬ್‌ನಲ್ಲಿ ಹಣಕಾಸು ಸಂಸ್ಥೆಗಳು ಮತ್ತು ಬ್ಯಾಂಕ್‌ಗಳಿಗೆ ಸೈಬರ್ ಅಪರಾಧಗಳು ಮತ್ತು ಹ್ಯಾಕಿಂಗ್ ಸೇವೆಗಳನ್ನು ಸಹ ನೀಡಲಾಗಿದೆ. ವಿವಿಧ ಸರ್ಕಾರಿ ಮತ್ತು ಖಾಸಗಿ ಸಂಸ್ಥೆಗಳ ಮೂಲಕ ಈ ಚಟುವಟಿಕೆಯನ್ನು ಮೇಲ್ವಿಚಾರಣೆ ಮಾಡುವ ಪ್ರಯತ್ನಗಳನ್ನು ಮಾಡಲಾಗಿದೆ ಮತ್ತು ಬಳಸಿದ ಉಪಕರಣಗಳ ಪರೀಕ್ಷೆಯನ್ನು ಪ್ರೊಸೆಡಿಯಾ ಕಂಪ್ಯೂಟರ್ ಸೈನ್ಸ್ ಜರ್ನಲ್‌ನಲ್ಲಿ ಕಾಣಬಹುದು. ಡಾರ್ಕ್ ವೆಬ್ ಅನ್ನು ಬಳಸಿಕೊಳ್ಳುವ ಮೂಲಕ ಇಂಟರ್ನೆಟ್ ಪ್ರಮಾಣದ ಡಿಎನ್ಎಸ್ ಡಿಸ್ಟ್ರಿಬ್ಯೂಟೆಡ್ ರಿಫ್ಲೆಕ್ಷನ್ ಡೆನಿಲ್ ಆಫ್ ಸರ್ವೀಸ್ (ಡಿ.ಆರ್.ಡೋಸ್) ದಾಳಿಗಳನ್ನು ಸಹ ಮಾಡಲಾಗಿದೆ. ಟ್ರೋಜನ್ ಹಾರ್ಸ್‌ಗಳು ಅಥವಾ ಬ್ಯಾಕ್‌ಡೋರ್‌ಗಳಿಂದ ಸೋಂಕಿತವಾಗಿರುವ ಡೌನ್‌ಲೋಡ್‌ಗಾಗಿ ಉಪಕರಣಗಳನ್ನು ನೀಡುವ ಅನೇಕ.ಆನಿಯನ್ ಸೈಟ್‌ಗಳು ಸಹ ಇವೆ.

ಇತ್ತೀಚೆಗೆ, ೨೦೧೩ ರಲ್ಲಿ ಡಾರ್ಕ್ ವೆಬ್‍ನಲ್ಲಿ ಸುಮಾರು ೧೦೦,೦೦೦ ಚಾಟ್‍ಜಿಪಿಟಿ ಬಳಕೆದಾರರ ಲಾಗಿನ್ ಮಾಹಿತಿಯನ್ನು ಮಾರಾಟ ಮಾಡಲಾಗಿದೆ. ಹೆಚ್ಚುವರಿಯಾಗಿ, ಸಂಶೋಧಕರ ಅಭಿಪ್ರಾಯದಲ್ಲಿ, ರಾಜಿ ಮಾಡಿಕೊಂಡ ಹೆಚ್ಚಿನ ಚಾಟ್‍ಜಿಪಿಟಿ ಪಾಸ್ವರ್ಡ್‌ಗಳನ್ನು ಡೇಟಾ ಕದಿಯುವ ವೈರಸ್ ರಕೂನ್ ಹೊರತೆಗೆದಿದೆ ಎಂದು ದಾಖಲೆಗಳು ತೋರಿಸಿವೆ.

 ಹಣಕಾಸು ಮತ್ತು ವಂಚನೆ 
ಝೆಬ್ರಿಕ್ಸ್ ಕನ್ಸಲ್ಟಿಂಗ್‌ನ ಅಧ್ಯಕ್ಷ ಮತ್ತು ಸಂಸ್ಥಾಪಕ ಸ್ಕಾಟ್ ಡ್ಯುವೆಕ್ ಅವರು ರಷ್ಯಾದ ಎಲೆಕ್ಟ್ರಾನಿಕ್ ಕರೆನ್ಸಿಗಳಾದ ವೆಬ್‌ಮನಿ ಮತ್ತು ಪರ್ಫೆಕ್ಟ್ ಮನಿಗಳು ಹೆಚ್ಚಿನ ಕಾನೂನುಬಾಹಿರ ಕ್ರಮಗಳ ಹಿಂದೆ ಇವೆ ಎಂದು ಹೇಳುತ್ತಾರೆ. ಏಪ್ರಿಲ್ ೨೦೧೫ ರಲ್ಲಿ ಫ್ಲ್ಯಾಶ್‌ಪಾಯಿಂಟ್ ತಮ್ಮ ಗ್ರಾಹಕರಿಗೆ ಆಳವಾದ ಮತ್ತು ಡಾರ್ಕ್ ವೆಬ್‌ನಿಂದ ಗುಪ್ತಚರವನ್ನು ಸಂಗ್ರಹಿಸಲು ಸಹಾಯ ಮಾಡಲು ೫ ಮಿಲಿಯನ್ ಡಾಲರ್ ಹೂಡಿಕೆಯನ್ನು ಪಡೆಯಿತು. ಹಲವಾರು ಕಾರ್ಡಿಂಗ್ ಫೋರಮ್‌ಗಳು, ಪೇ ಪಾಲ್ ಮತ್ತು ಬಿಟ್‌ಕಾಯಿನ್ ವ್ಯಾಪಾರ ವೆಬ್‌ಸೈಟ್‌ಗಳು ಮತ್ತು ವಂಚನೆ ಮತ್ತು ನಕಲಿ ಸೇವೆಗಳಿವೆ. ಅಂತಹ ಹಲವಾರು ಸೈಟ್‌ಗಳು ಹಗರಣಗಳಾಗಿವೆ. ಕ್ಲೋನ್ ಮಾಡಿದ ವೆಬ್‌ಸೈಟ್‌ಗಳು ಮತ್ತು ಇತರ ಸ್ಕ್ಯಾಮ್ ಸೈಟ್‌ಗಳ ಮೂಲಕ ಫಿಶಿಂಗ್ ಹಲವಾರು  ಡಾರ್ಕ್‌ನೆಟ್ ಮಾರುಕಟ್ಟೆಗಳೊಂದಿಗೆ ಸಾಮಾನ್ಯವಾಗಿ ಮೋಸದ ಯು.ಆರ್.ಎಲ್ ಗಳೊಂದಿಗೆ ಜಾಹೀರಾತು ನೀಡಲಾಗುತ್ತದೆ.

 ಕಾನೂನುಬಾಹಿರ ಅಶ್ಲೀಲತೆ 
ಡಾರ್ಕ್ ವೆಬ್‌ನಲ್ಲಿ ಹೆಚ್ಚು ಜನಪ್ರಿಯತೆಯನ್ನು ಹೊಂದಿರುವ ವಿಷಯದ ಪ್ರಕಾರವು ಕಾನೂನುಬಾಹಿರ ಅಶ್ಲೀಲತೆಯಾಗಿದೆ ಹೆಚ್ಚು ನಿರ್ದಿಷ್ಟವಾಗಿ ಮಕ್ಕಳ ಅಶ್ಲೀಲತೆ. ಡಾರ್ಕ್ ವೆಬ್‌ನಲ್ಲಿ ಹುಡುಕಲು ಕಷ್ಟವಾಗಿದ್ದರೂ ಅದರ ಸುಮಾರು ೮೦% ವೆಬ್ ಟ್ರಾಫಿಕ್ ಮಕ್ಕಳ ಅಶ್ಲೀಲತೆಯನ್ನು ಪ್ರವೇಶಿಸಲು ಸಂಬಂಧಿಸಿದೆ. ೧೦೦ ಜಿಬಿ ಗಿಂತ ಹೆಚ್ಚು ಮಕ್ಕಳ ಅಶ್ಲೀಲ ಮಾಧ್ಯಮವನ್ನು ಹೊಂದಿ ಸುಮಾರು ೧೫,೦೦೦ ಸದಸ್ಯರನ್ನು ಹೊಂದಿರುವ ಲೋಲಿತಾ ಸಿಟಿ ಎಂಬ ವೆಬ್‌ಸೈಟ್ ಅನ್ನು ತೆಗೆದುಹಾಕಲಾಗಿದೆ.

ಆಗಾಗ್ಗೆ ಸೈಟ್‌ಗೆ ರಾಜಿ ಮಾಡಿಕೊಳ್ಳುವ ಮೂಲಕ ಮತ್ತು ಬಳಕೆದಾರರ ಐ.ಪಿ ವಿಳಾಸಗಳನ್ನು ಟ್ರ್ಯಾಕ್ ಮಾಡುವ ಮೂಲಕ ಮಕ್ಕಳ ಅಶ್ಲೀಲತೆಯನ್ನು ವಿತರಿಸುವ ಸೈಟ್‌ಗಳ ವಿರುದ್ಧ ನಿಯಮಿತ ಕಾನೂನು ಕ್ರಮ ಜಾರಿಯಿದೆ. ೨೦೧೫ ರಲ್ಲಿ ಎಫ್‌ಬಿಐ ತನಿಖೆ ನಡೆಸಿತು ಮತ್ತು ಪ್ಲೇಪೆನ್ ಎಂಬ ವೆಬ್‌ಸೈಟ್ ಅನ್ನು ತೆಗೆದುಹಾಕಿತು. ಆ ಸಮಯದಲ್ಲಿ ೨,೦೦,೦೦೦ ಕ್ಕೂ ಹೆಚ್ಚು ಸದಸ್ಯರನ್ನು ಹೊಂದಿರುವ ಡಾರ್ಕ್ ವೆಬ್‌ನಲ್ಲಿ ಪ್ಲೇಪೆನ್ ಅತಿದೊಡ್ಡ ಮಕ್ಕಳ ಅಶ್ಲೀಲ ವೆಬ್‌ಸೈಟ್ ಆಗಿತ್ತು. ಸೈಟ್‌ಗಳು ಮಾರ್ಗದರ್ಶಿಗಳು, ವೇದಿಕೆಗಳು ಮತ್ತು ಸಮುದಾಯ ನಿಯಂತ್ರಣದ ಸಂಕೀರ್ಣ ವ್ಯವಸ್ಥೆಗಳನ್ನು ಬಳಸುತ್ತವೆ. ಇತರ ವಿಷಯವು ಲೈಂಗಿಕ ಚಿತ್ರಹಿಂಸೆ ಮತ್ತು ಪ್ರಾಣಿಗಳನ್ನು ಕೊಲ್ಲುವುದು  ಮತ್ತು ಸೇಡು ತೀರಿಸಿಕೊಳ್ಳುವ ಅಶ್ಲೀಲತೆಯನ್ನು ಒಳಗೊಂಡಿರುತ್ತದೆ. ಮೇ ೨೦೨೧ ರಲ್ಲಿ ಬಾಯ್‌ಸ್ಟೌನ್ ಎಂದು ಕರೆಯಲ್ಪಡುವ ಡಾರ್ಕ್ ವೆಬ್‌ನಲ್ಲಿ ವಿಶ್ವದ ಅತಿದೊಡ್ಡ ಮಕ್ಕಳ ಅಶ್ಲೀಲ ನೆಟ್‌ವರ್ಕ್‌ಗಳಲ್ಲಿ ಒಂದನ್ನು ಕಿತ್ತುಹಾಕಿದ್ದೇವೆ ಎಂದು ಜರ್ಮನ್ ಪೊಲೀಸರು ಹೇಳಿದ್ದರು. ಈ ವೆಬ್‌ಸೈಟ್ ೪,೦೦,೦೦೦ ಕ್ಕೂ ಹೆಚ್ಚು ನೋಂದಾಯಿತ ಬಳಕೆದಾರರನ್ನು ಹೊಂದಿತ್ತು. ಈ ಜಾಲವನ್ನು ನಡೆಸುತ್ತಿರುವ ಶಂಕೆಯ ಮೇಲೆ ಪರಾಗ್ವೆ ಮೂಲದ ವ್ಯಕ್ತಿ ಸೇರಿದಂತೆ ನಾಲ್ವರನ್ನು ದಾಳಿಯಲ್ಲಿ ಬಂಧಿಸಲಾಗಿತ್ತು. ಜರ್ಮನ್ ನೇತೃತ್ವದ ಗುಪ್ತಚರ ಕಾರ್ಯಾಚರಣೆಯಲ್ಲಿ ಹಲವಾರು ಶಿಶುಕಾಮಿ ಚಾಟ್ ಸೈಟ್‌ಗಳನ್ನು ಸಹ ತೆಗೆದುಹಾಕಲಾಗಿದೆ ಎಂದು ಯುರೋಪೋಲ್ ಹೇಳಿದೆ.

 ಭಯೋತ್ಪಾದನೆ 
೧೯೯೦ ರ ದಶಕದಲ್ಲಿಯೇ ಭಯೋತ್ಪಾದಕ ಸಂಘಟನೆಗಳು ಅಂತರ್ಜಾಲವನ್ನು ಪ್ರವೇಶಿಸಿದವು. ಆದಾಗ್ಯೂ, ಡಾರ್ಕ್ ವೆಬ್‌ನ ಜನನವು ಈ ಸಂಸ್ಥೆಗಳನ್ನು ಅನಾಮಧೇಯತೆ, ನಿಯಂತ್ರಣದ ಕೊರತೆ, ಸಾಮಾಜಿಕ ಸಂವಹನ ಮತ್ತು ಸುಲಭ ಪ್ರವೇಶದ ಕಾರಣದಿಂದಾಗಿ ಆಕರ್ಷಿಸಿತು. ಈ ಗುಂಪುಗಳು ಭಯೋತ್ಪಾದಕ ದಾಳಿಗಳನ್ನು ಪ್ರೇರೇಪಿಸಲು ಡಾರ್ಕ್ ವೆಬ್‌ನಲ್ಲಿರುವ ಚಾಟ್ ಪ್ಲಾಟ್‌ಫಾರ್ಮ್‌ಗಳ ಲಾಭವನ್ನು ಪಡೆದುಕೊಳ್ಳುತ್ತಿವೆ. ಗುಂಪುಗಳು "ಹೌ ಟು" ಮಾರ್ಗದರ್ಶಿಗಳನ್ನು ಪೋಸ್ಟ್ ಮಾಡುತ್ತವೆ. ಜನರು ಹೇಗೆ ಭಯೋತ್ಪಾದಕರಾಗಬೇಕು ಮತ್ತು ತಮ್ಮ ಗುರುತನ್ನು ಮರೆಮಾಡಬೇಕು ಎಂದು ಕಲಿಸುತ್ತಾರೆ.

ಡಾರ್ಕ್ ವೆಬ್ ಭಯೋತ್ಪಾದಕ ಪ್ರಚಾರ, ಮಾರ್ಗದರ್ಶನ ಮಾಹಿತಿ ಮತ್ತು ಮುಖ್ಯವಾಗಿ ಧನಸಹಾಯಕ್ಕೆ ವೇದಿಕೆಯಾಯಿತು. ಬಿಟ್‌ಕಾಯಿನ್‌ನ ಪರಿಚಯದೊಂದಿಗೆ ಅನಾಮಧೇಯ ವಹಿವಾಟುಗಳನ್ನು ರಚಿಸಲಾಯಿತು. ಇದು ಅನಾಮಧೇಯ ದೇಣಿಗೆ ಮತ್ತು ಧನಸಹಾಯಕ್ಕೆ ಅವಕಾಶ ಮಾಡಿಕೊಟ್ಟಿತು. ಬಿಟ್‌ಕಾಯಿನ್ ಸ್ವೀಕರಿಸುವ ಮೂಲಕ ಭಯೋತ್ಪಾದಕರು ಈಗ ಶಸ್ತ್ರಾಸ್ತ್ರಗಳನ್ನು ಖರೀದಿಸಲು ಹಣವನ್ನು ನೀಡಲು ಸಾಧ್ಯವಾಯಿತು. ೨೦೧೮ ರಲ್ಲಿ ಅಹ್ಮದ್ ಸರ್ಸೂರ್ ಎಂಬ ವ್ಯಕ್ತಿಯು ಸ್ಫೋಟಕಗಳನ್ನು ಖರೀದಿಸಲು ಮತ್ತು ಸಿರಿಯನ್ ಭಯೋತ್ಪಾದಕರಿಗೆ ಸಹಾಯ ಮಾಡಲು ಸ್ನೈಪರ್‌ಗಳನ್ನು ನೇಮಿಸಿಕೊಳ್ಳಲು ಪ್ರಯತ್ನಿಸಿದ್ದಕ್ಕಾಗಿ ಮತ್ತು ಡಾರ್ಕ್ ವೆಬ್ ಮೂಲಕ ಅವರಿಗೆ ಹಣಕಾಸಿನ ನೆರವು ನೀಡಲು ಪ್ರಯತ್ನಿಸಿದ್ದಕ್ಕಾಗಿ ಅವನ ಮೇಲೆ ಆರೋಪ ಹೊರಿಸಲಾಯಿತು.

ಆಪರೇಷನ್ ಒನಿಮಸ್‍ನಲ್ಲಿ ವಶಪಡಿಸಿಕೊಂಡ ನಕಲಿ ಸೇರಿದಂತೆ ಐಸಿಐಎಲ್ (ಐಎಸ್‌ಐಎಸ್) ನಿಂದ ಬಳಸಲಾಗಿದೆ ಎಂದು ಹೇಳಿಕೊಳ್ಳುವ ಕೆಲವು ನೈಜ ಮತ್ತು ಮೋಸದ ವೆಬ್‌ಸೈಟ್‌ಗಳಿವೆ. ತಂತ್ರಜ್ಞಾನದ ಹೆಚ್ಚಳದೊಂದಿಗೆ ತಂತ್ರಜ್ಞಾನದ ದೌರ್ಬಲ್ಯಗಳ ಮೇಲೆ ದಾಳಿ ಮಾಡುವ ಮೂಲಕ ಸೈಬರ್ ಭಯೋತ್ಪಾದಕರು ಪ್ರವರ್ಧಮಾನಕ್ಕೆ ಬರಲು ಅವಕಾಶ ಮಾಡಿಕೊಟ್ಟಿದೆ. ನವೆಂಬರ್ ೨೦೧೫ ರ ಪ್ಯಾರಿಸ್ ದಾಳಿಯ ಹಿನ್ನೆಲೆಯಲ್ಲಿ ಅಂತಹ ಸೈಟ್ ಅನ್ನು ಅನಾಮಧೇಯ ಸಂಯೋಜಿತ ಹ್ಯಾಕರ್ ಗ್ರೂಪ್ ಘೋಸ್ಟ್‌ಸೆಕ್ ಹ್ಯಾಕ್ ಮಾಡಿತು ಮತ್ತು ಅದನ್ನು ಪ್ರೊಜಾಕ್‌ಗಾಗಿ ಜಾಹೀರಾತಿನೊಂದಿಗೆ ಬದಲಾಯಿಸಲಾಯಿತು. ರಾವ್ತಿ ಶಾಕ್ಸ್ ಇಸ್ಲಾಮಿಸ್ಟ್ ಗುಂಪು ಒಂದು ಸಮಯದಲ್ಲಿ ಡಾರ್ಕ್ ವೆಬ್‌ನಲ್ಲಿ ಕಾರ್ಯನಿರ್ವಹಿಸುತ್ತಿರುವುದು ಕಂಡುಬಂದಿದೆ.

ಸಾಮಾಜಿಕ ಮಾಧ್ಯಮ
ಡಾರ್ಕ್ ವೆಬ್‌ನಲ್ಲಿ ವರ್ಲ್ಡ್ ವೈಡ್ ವೆಬ್‌ನಲ್ಲಿರುವಂತೆ ಉದಯೋನ್ಮುಖ ಸಾಮಾಜಿಕ ಮಾಧ್ಯಮ ವೇದಿಕೆಗಳಿದ್ದು ಇದನ್ನು ಡಾರ್ಕ್ ವೆಬ್ ಸಾಮಾಜಿಕ ನೆಟ್‌ವರ್ಕ್ (ಡಿ.ಡಬ್ಲ್ಯೂ.ಎಸ್.ಎನ್) ಎಂದು ಕರೆಯಲಾಗುತ್ತದೆ. ಡಿ.ಡಬ್ಲ್ಯೂ.ಎಸ್.ಎನ್ ಸಾಮಾನ್ಯ ಸಾಮಾಜಿಕ ನೆಟ್‌ವರ್ಕಿಂಗ್ ಸೈಟ್‌ನಂತೆ ಕಾರ್ಯನಿರ್ವಹಿಸುತ್ತದೆ. ಅಲ್ಲಿ ಸದಸ್ಯರು ಗ್ರಾಹಕೀಯಗೊಳಿಸಬಹುದಾದ ಪುಟಗಳನ್ನು ಹೊಂದಬಹುದು, ಸ್ನೇಹಿತರನ್ನು ಹೊಂದಬಹುದು, ಪೋಸ್ಟ್‌ಗಳನ್ನು ಲೈಕ್ ಮಾಡಬಹುದು ಮತ್ತು ವೇದಿಕೆಗಳಲ್ಲಿ ಬ್ಲಾಗ್ ಮಾಡಬಹುದು. ಫೇಸ್‌ಬುಕ್ ಮತ್ತು ಇತರ ಸಾಮಾಜಿಕ ಪ್ಲಾಟ್‌ಫಾರ್ಮ್‌ಗಳಿಗೆ ಸಂಬಂಧಿಸಿದ ಸಮಸ್ಯೆಗಳನ್ನು ಪರಿಹರಿಸಲು ಮತ್ತು ವರ್ಲ್ಡ್ ವೈಡ್ ವೆಬ್‌ನ ಎಲ್ಲಾ ಕ್ಷೇತ್ರಗಳಲ್ಲಿ ತಮ್ಮ ಸೇವೆಯನ್ನು ಮುಂದುವರಿಸಲು ತಮ್ಮ ವೆಬ್‌ಸೈಟ್‌ಗಳ ಡಾರ್ಕ್-ವೆಬ್ ಆವೃತ್ತಿಗಳನ್ನು ಮಾಡಲು ಪ್ರಾರಂಭಿಸಿವೆ. ಫೇಸ್‌ಬುಕ್‌ಗಿಂತ ಭಿನ್ನವಾಗಿ  ಡಿ.ಡಬ್ಲ್ಯೂ.ಎಸ್.ಎನ್‌ನ ಗೌಪ್ಯತೆ ನೀತಿಯ ಪ್ರಕಾರ ಸದಸ್ಯರು ಸಂಪೂರ್ಣವಾಗಿ ಯಾವುದೇ ವೈಯಕ್ತಿಕ ಮಾಹಿತಿಯನ್ನು ಬಹಿರಂಗಪಡಿಸಬಾರದು ಮತ್ತು ಅನಾಮಧೇಯರಾಗಿ ಉಳಿಯಬೇಕು.

 ವಂಚನೆಗಳು ಮತ್ತು ಪರಿಶೀಲಿಸದ ವಿಷಯ 
ಕ್ರೌಡ್‌ಫಂಡ್ ಮಾಡಿದ ಹತ್ಯೆಗಳು ಮತ್ತು ಹಿಟ್‌ಮೆನ್‌ಗಳನ್ನು ಬಾಡಿಗೆಗೆ ಪಡೆದ ವರದಿಗಳಿವೆ. ಆದಾಗ್ಯೂ ಇವುಗಳು ಕೇವಲ ವಂಚನೆಗಳು ಎಂದು ನಂಬಲಾಗಿದೆ. ಸಿಲ್ಕ್ ರೋಡ್‌ನ ಸೃಷ್ಟಿಕರ್ತ ರಾಸ್ ಉಲ್ಬ್ರಿಚ್ಟ್ ಅವರನ್ನು ಹೋಮ್‌ಲ್ಯಾಂಡ್ ಸೆಕ್ಯುರಿಟಿ ಇನ್ವೆಸ್ಟಿಗೇಷನ್ಸ್ (ಎಚ್.ಎಸ್.ಐ) ಅವರ ಸೈಟ್‌ಗಾಗಿ ಮತ್ತು ಆರು ಜನರನ್ನು ಕೊಲ್ಲಲು ಹಿಟ್‌ಮ್ಯಾನ್ ಅನ್ನು ನೇಮಿಸಿಕೊಂಡ ಆರೋಪದ ಮೇಲೆ ಬಂಧಿಸಿತು, ಆದರೆ ನಂತರ ಆರೋಪಗಳನ್ನು ಕೈಬಿಡಲಾಯಿತು. ಡಾರ್ಕ್ ವೆಬ್‌ನಲ್ಲಿ ನೇರ ಕೊಲೆಯನ್ನು ಕಾಣಬಹುದು ಎಂಬ ನಗರ ದಂತಕಥೆ ಇದೆ. ರೆಡ್ ರೂಮ್ ಎಂಬ ಪದವನ್ನು ಜಪಾನಿನ ಅನಿಮೇಷನ್ ಮತ್ತು ಅದೇ ಹೆಸರಿನ ನಗರ ದಂತಕಥೆಯ ಆಧಾರದ ಮೇಲೆ ರಚಿಸಲಾಗಿದೆ. ಆದಾಗ್ಯೂ ಪುರಾವೆಗಳು ಎಲ್ಲಾ ವರದಿಯಾದ ನಿದರ್ಶನಗಳನ್ನು ನೆಪಗಳಾಗಿಸಿವೆ.

೨೦೧೫ ರ ಜೂನ್ ೨೫ ರಂದು, ಇಂಡೀ ಗೇಮ್ ಸ್ಯಾಡ್ ಸೈತಾನ್ ಅನ್ನು ಯೂಟ್ಯೂಬರ್ಸ್ ಅಬ್‌ಸ್ಕ್ಯೂರ್ ಹಾರರ್ ಕಾರ್ನರ್ ಅವರು ಡಾರ್ಕ್ ವೆಬ್ ಮೂಲಕ ಕಂಡುಕೊಂಡಿದ್ದಾರೆ ಎಂದು ವಿಮರ್ಶಿಸಿದ್ದಾರೆ. ಚಾನೆಲ್‌ನ ವರದಿಯಲ್ಲಿನ ವಿವಿಧ ಅಸಂಗತತೆಗಳು ವರದಿಯಾದ ಈವೆಂಟ್‌ಗಳ ಆವೃತ್ತಿಯ ಮೇಲೆ ಅನುಮಾನ ಮೂಡಿಸುತ್ತವೆ. ಡೀಪ್ ವೆಬ್ ಮತ್ತು ಡಾರ್ಕ್ ವೆಬ್ ಅನ್ನು ಅಪಾಯದ ಬುದ್ಧಿಮತ್ತೆಗಾಗಿ ವಿಶ್ಲೇಷಿಸುವ ಮತ್ತು ಮೇಲ್ವಿಚಾರಣೆ ಮಾಡುವ ಹಲವಾರು ವೆಬ್‌ಸೈಟ್‌ಗಳಿವೆ.

 ಡಾರ್ಕ್ ವೆಬ್ ಪೋಲೀಸಿಂಗ್ 
ಡಾರ್ಕ್ ವೆಬ್ "ಸ್ವಾತಂತ್ರ್ಯ, ಗೌಪ್ಯತೆ, ಅನಾಮಧೇಯತೆ" ನಂತಹ ನಾಗರಿಕ ಸ್ವಾತಂತ್ರ್ಯಗಳನ್ನು ಉತ್ತೇಜಿಸುತ್ತದೆ ಎಂಬ ವಾದಗಳಿವೆ.Ghappour, Ahmed (2017-09-01). "Data Collection and the Regulatory State". Connecticut Law Review. 49 (5): 1733. ಕೆಲವು ಪ್ರಾಸಿಕ್ಯೂಟರ್‌ಗಳು ಮತ್ತು ಸರ್ಕಾರಿ ಏಜೆನ್ಸಿಗಳು ಇದು ಅಪರಾಧ ಚಟುವಟಿಕೆಗಳಿಗೆ ಸ್ವರ್ಗವಾಗಿದೆ ಎಂದು ಕಳವಳ ವ್ಯಕ್ತಪಡಿಸಿದ್ದಾರೆ. ಡೀಪ್ ಮತ್ತು ಡಾರ್ಕ್ ವೆಬ್ ಗೌಪ್ಯತೆ ಮತ್ತು ಅನಾಮಧೇಯತೆಯನ್ನು ಒದಗಿಸಲು ಸಮಗ್ರ ಇಂಟರ್ನೆಟ್ ವೈಶಿಷ್ಟ್ಯಗಳ ಅಪ್ಲಿಕೇಶನ್‌ಗಳಾಗಿವೆ. ಕಾನೂನುಬಾಹಿರ ಅಥವಾ ಇಂಟರ್ನೆಟ್ ಸೆನ್ಸರ್‌ಶಿಪ್‌ಗೆ ಒಳಪಟ್ಟಿರುವ ಖಾಸಗಿ ವೆಬ್‌ನ ನಿರ್ದಿಷ್ಟ ಚಟುವಟಿಕೆಗಳನ್ನು ಗುರಿಯಾಗಿಸುವುದು ಪೋಲೀಸಿಂಗ್ ಅನ್ನು ಒಳಗೊಂಡಿರುತ್ತದೆ.

ಆನ್‌ಲೈನ್ ಶಂಕಿತರನ್ನು ತನಿಖೆ ಮಾಡುವಾಗ ಪೊಲೀಸರು ಸಾಮಾನ್ಯವಾಗಿ ವ್ಯಕ್ತಿಯ ಐಪಿ (ಇಂಟರ್ನೆಟ್ ಪ್ರೋಟೋಕಾಲ್) ವಿಳಾಸವನ್ನು ಬಳಸುತ್ತಾರೆ. ಆದಾಗ್ಯೂ ಟಾರ್ ಬ್ರೌಸರ್‌ಗಳು ಅನಾಮಧೇಯತೆಯನ್ನು ಸೃಷ್ಟಿಸುವುದರಿಂದ ಇದು ಅಸಾಧ್ಯವಾದ ತಂತ್ರವಾಗಿದೆ. ಇದರ ಪರಿಣಾಮವಾಗಿ ಡಾರ್ಕ್ ವೆಬ್‌ನಲ್ಲಿ ಕಾನೂನುಬಾಹಿರ ಚಟುವಟಿಕೆಯಲ್ಲಿ ತೊಡಗಿರುವವರನ್ನು ಗುರುತಿಸಲು ಮತ್ತು ಬಂಧಿಸಲು ಕಾನೂನು ಅನೇಕ ಇತರ ತಂತ್ರಗಳನ್ನು ಬಳಸಿದೆ. ಒ.ಎಸ್.ಐ.ಎನ್.ಟಿ ಅಥವಾ ಓಪನ್ ಸೋರ್ಸ್ ಇಂಟೆಲಿಜೆನ್ಸ್ ಸಾರ್ವಜನಿಕ ಮೂಲಗಳಿಂದ ಕಾನೂನುಬದ್ಧವಾಗಿ ಮಾಹಿತಿಯನ್ನು ಸಂಗ್ರಹಿಸುವ ಡೇಟಾ ಸಂಗ್ರಹಣೆ ಸಾಧನಗಳಾಗಿವೆ. ಡಾರ್ಕ್ ವೆಬ್‌ನಲ್ಲಿ ನಡೆಯುತ್ತಿರುವ ಸಂವಹನಗಳ ಕುರಿತು ಹೆಚ್ಚಿನ ಜ್ಞಾನವನ್ನು ಪಡೆಯಲು ಅಧಿಕಾರಿಗಳಿಗೆ ಮಾಹಿತಿಯ ಬಿಟ್‌ಗಳನ್ನು ಹುಡುಕಲು ಸಹಾಯ ಮಾಡಲು ಒ.ಎಸ್.ಐ.ಎನ್.ಟಿ ಪರಿಕರಗಳು ಡಾರ್ಕ್ ವೆಬ್‌ಗೆ ನಿರ್ದಿಷ್ಟವಾಗಬಹುದು.

೨೦೧೫ ರಲ್ಲಿ ಇಂಟರ್‌ಪೋಲ್ ಈಗ ಟಾರ್, ಸೈಬರ್ ಸೆಕ್ಯುರಿಟಿ ಮತ್ತು ಸಿಮ್ಯುಲೇಟೆಡ್ ಡಾರ್ಕ್‌ನೆಟ್ ಮಾರುಕಟ್ಟೆ ತೆಗೆದುಹಾಕುವಿಕೆಗಳ ಕುರಿತು ತಾಂತ್ರಿಕ ಮಾಹಿತಿಯನ್ನು ಒಳಗೊಂಡ ಡಾರ್ಕ್ ವೆಬ್ ತರಬೇತಿ ಕಾರ್ಯಕ್ರಮವನ್ನು ನೀಡುತ್ತದೆ ಎಂದು ಘೋಷಿಸಲಾಯಿತು. ಅಕ್ಟೋಬರ್ ೨೦೧೩ ರಲ್ಲಿ ಯು.ಕೆ ಯ ರಾಷ್ಟ್ರೀಯ ಅಪರಾಧ ಸಂಸ್ಥೆ ಮತ್ತು ಜಿ.ಸಿ.ಎಚ್.ಕ್ಯು ಸೈಬರ್ ಅಪರಾಧದ ಮೇಲೆ ಕೇಂದ್ರೀಕರಿಸಲು "ಜಂಟಿ ಆಪರೇಷನ್ ಸೆಲ್" ರಚನೆಯನ್ನು ಘೋಷಿಸಿತು. ನವೆಂಬರ್ ೨೦೧೫ ರಲ್ಲಿ ಈ ತಂಡವು ಡಾರ್ಕ್ ವೆಬ್‌ನಲ್ಲಿ ಮಕ್ಕಳ ಶೋಷಣೆ ಮತ್ತು ಇತರ ಸೈಬರ್ ಅಪರಾಧಗಳನ್ನು ನಿಭಾಯಿಸುವ ಕಾರ್ಯವನ್ನು ನಿರ್ವಹಿಸುತ್ತದೆ. ಮಾರ್ಚ್ ೨೦೧೭ ರಲ್ಲಿ ಕಾಂಗ್ರೆಷನಲ್ ರಿಸರ್ಚ್ ಸರ್ವಿಸ್ ಡಾರ್ಕ್ ವೆಬ್‌ನಲ್ಲಿ ವ್ಯಾಪಕವಾದ ವರದಿಯನ್ನು ಬಿಡುಗಡೆ ಮಾಡಿತು. ಮಾಹಿತಿಯನ್ನು ಹೇಗೆ ಪ್ರವೇಶಿಸಲಾಗುತ್ತದೆ ಮತ್ತು ಅದರ ಮೇಲೆ ಪ್ರಸ್ತುತಪಡಿಸಲಾಗುತ್ತದೆ ಎಂಬುದರ ಬದಲಾಗುತ್ತಿರುವ ಚಲನಶೀಲತೆಯನ್ನು ಗಮನಿಸಿ ಅಜ್ಞಾತದಿಂದ ನಿರೂಪಿಸಲ್ಪಟ್ಟಿದ್ದು ಇದು ಸಂಶೋಧಕರು, ಕಾನೂನು ಜಾರಿ ಮತ್ತು ನೀತಿ ನಿರೂಪಕರಿಗೆ ಆಸಕ್ತಿಯನ್ನು ಹೆಚ್ಚಿಸುತ್ತದೆ. ಆಗಸ್ಟ್ ೨೦೧೭ ರ ವರದಿಯ ಪ್ರಕಾರ ಬ್ಯಾಂಕ್‌ಗಳು ಮತ್ತು ಚಿಲ್ಲರೆ ವ್ಯಾಪಾರಿಗಳ ಪರವಾಗಿ ಡಾರ್ಕ್‌ವೆಬ್ ಅನ್ನು ಮೇಲ್ವಿಚಾರಣೆ ಮಾಡಲು ಮತ್ತು ಸಂಶೋಧಿಸಲು ಪರಿಣತಿ ಹೊಂದಿರುವ ಸೈಬರ್‌ಸೆಕ್ಯುರಿಟಿ ಸಂಸ್ಥೆಗಳು ನಿಯಮಿತವಾಗಿ ತಮ್ಮ ಸಂಶೋಧನೆಗಳನ್ನು ಎಫ್.ಬಿ.ಐ ಮತ್ತು ಇತರ ಕಾನೂನು ಜಾರಿ ಸಂಸ್ಥೆಗಳೊಂದಿಗೆ ಸಾಧ್ಯವಾದಾಗ ಮತ್ತು ಅಗತ್ಯವಿದ್ದಾಗ ಕಾನೂನುಬಾಹಿರ ವಿಷಯಕ್ಕೆ ಸಂಬಂಧಿಸಿದಂತೆ ಹಂಚಿಕೊಳ್ಳುತ್ತವೆ. ಅಪರಾಧ-ಸೇವೆಯ ಮಾದರಿಯನ್ನು ನೀಡುವ ರಷ್ಯಾದ-ಮಾತನಾಡುವ ಭೂಗತವನ್ನು ನಿರ್ದಿಷ್ಟವಾಗಿ ದೃಢವೆಂದು ಪರಿಗಣಿಸಲಾಗಿದೆ.

 ಪತ್ರಿಕೋದ್ಯಮ 
ಅನೇಕ ಪತ್ರಕರ್ತರು, ಪರ್ಯಾಯ ಸುದ್ದಿ ಸಂಸ್ಥೆಗಳು, ಶಿಕ್ಷಣತಜ್ಞರು ಮತ್ತು ಸಂಶೋಧಕರು ತಮ್ಮ ಬರವಣಿಗೆಯಲ್ಲಿ ಮತ್ತು ಡಾರ್ಕ್‌ನೆಟ್ ಕುರಿತು ಮಾತನಾಡುವಲ್ಲಿ ಪ್ರಭಾವಶಾಲಿಯಾಗಿದ್ದಾರೆ ಮತ್ತು ಅದರ ಬಳಕೆಯನ್ನು ಸಾಮಾನ್ಯ ಜನರಿಗೆ ಸ್ಪಷ್ಟಪಡಿಸುತ್ತಿದ್ದಾರೆ. ಮಾಧ್ಯಮ ಪ್ರಸಾರವು ಸಾಮಾನ್ಯವಾಗಿ ಡಾರ್ಕ್ ವೆಬ್‌ನಲ್ಲಿ ಎರಡು ರೀತಿಯಲ್ಲಿ ವರದಿ ಮಾಡುತ್ತದೆ: ಶಕ್ತಿ ಮತ್ತು ವಾಕ್ ಸ್ವಾತಂತ್ರ್ಯವನ್ನು ವಿವರಿಸುವ ಡಾರ್ಕ್ ವೆಬ್ ಜನರನ್ನು ವ್ಯಕ್ತಪಡಿಸಲು ಅನುಮತಿಸುತ್ತದೆ, ಅಥವಾ ಕಂಪ್ಯೂಟರ್ ಹ್ಯಾಕರ್‌ಗಳಂತಹ ವಿಷಯಗಳ ಅಕ್ರಮ ಮತ್ತು ಭಯವನ್ನು ಹೆಚ್ಚು ಸಾಮಾನ್ಯವಾಗಿ ಪುನರುಚ್ಚರಿಸುತ್ತದೆ.Gehl RW (August 2016). "Power/freedom on the dark web: A digital ethnography of the Dark Web Social Network". New Media & Society. 18 (7): 1219–1235. doi:10.1177/1461444814554900. ಡಾರ್ಕ್‌ನಲ್ಲಿ ಅನೇಕ ಮುಖ್ಯಾಂಶಗಳು ಮಕ್ಕಳ ಅಶ್ಲೀಲತೆಗೆ ಸಂಬಂಧಿಸಿವೆ, "ಎನ್‌ಜೆ ಮ್ಯಾನ್ ಸುಮಾರು ೩ ಸಾವಿರ ಚೈಲ್ಡ್ ಪೋರ್ನ್ ಚಿತ್ರಗಳನ್ನು ಸಂಗ್ರಹಿಸಲು ಡಾರ್ಕ್ ವೆಬ್ ಅನ್ನು ಸರ್ಫಿಂಗ್ ಮಾಡಿದ ಆರೋಪ ಹೊರಿಸಲಾಗಿದೆ", ಇತರ ಕಾನೂನುಬಾಹಿರ ಚಟುವಟಿಕೆಗಳ ಜೊತೆಗೆ ಸುದ್ದಿ ಸಂಸ್ಥೆಗಳು ಇದನ್ನು "ಮಾದಕವಸ್ತುಗಳನ್ನು ಮಾರಾಟ ಮಾಡುವ ಅಥವಾ ವಿತರಿಸುವ ಕಪ್ಪು ಮಾರುಕಟ್ಟೆಗಳ ಕೇಂದ್ರ" ಎಂದು ವಿವರಿಸುತ್ತವೆ.

ಡೀಪ್‌ಡಾಟ್‌ವೆಬ್  ಮತ್ತು ಆಲ್ ಥಿಂಗ್ಸ್ ವೈಸ್  ನಂತಹ ವಿಶೇಷ ಕ್ಲಿಯರ್‌ವೆಬ್ ಸುದ್ದಿ ಸೈಟ್‌ಗಳು ಡಾರ್ಕ್ ವೆಬ್‌ಸೈಟ್‌ಗಳು ಮತ್ತು ಸೇವೆಗಳ ಕುರಿತು ಸುದ್ದಿ ಪ್ರಸಾರ ಮತ್ತು ಪ್ರಾಯೋಗಿಕ ಮಾಹಿತಿಯನ್ನು ಒದಗಿಸುತ್ತವೆ. ಆದಾಗ್ಯೂ ಡೀಪ್‌ಡಾಟ್‌ವೆಬ್ ಅನ್ನು ಅಧಿಕಾರಿಗಳು ೨೦೧೯ ರಲ್ಲಿ ಮುಚ್ಚಿದರು. ಹಿಡನ್ ವಿಕಿ ಮತ್ತು ಅದರ ಮಿರರ್‌ಗಳು ಮತ್ತು ಫೋರ್ಕ್‌ಗಳು ಯಾವುದೇ ಸಮಯದಲ್ಲಿ ವಿಷಯದ ಕೆಲವು ದೊಡ್ಡ ಡೈರೆಕ್ಟರಿಗಳನ್ನು ಹಿಡಿದಿಟ್ಟುಕೊಳ್ಳುತ್ತವೆ. ಸಾಂಪ್ರದಾಯಿಕ ಮಾಧ್ಯಮಗಳು ಮತ್ತು ಎಬಿಸಿ ನ್ಯೂಸ್‌ನಂತಹ ಸುದ್ದಿ ವಾಹಿನಿಗಳು ಡಾರ್ಕ್‌ನೆಟ್ ಅನ್ನು ಪರೀಕ್ಷಿಸುವ ಲೇಖನಗಳನ್ನು ಸಹ ಒಳಗೊಂಡಿವೆ.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 
 ಕ್ಷಮಿಸಿ, ನಿಮ್ಮ ಡಾರ್ಕ್ ವೆಬ್ ತೋರಿಸುತ್ತಿದೆ ಎಂದು ನಾನು ಭಾವಿಸುತ್ತೇನೆ – ಮಾರ್ಚ್ 2017 ರ BSides ವ್ಯಾಂಕೋವರ್ ಸೆಕ್ಯುರಿಟಿ ಕಾನ್ಫರೆನ್ಸ್‌ನಲ್ಲಿ ಟಾರ್‌ನ ಗುಪ್ತ ಸೇವೆಗಳಲ್ಲಿನ ಭದ್ರತಾ ಅಭ್ಯಾಸಗಳ ಪ್ರಸ್ತುತಿ
 ವೆಬ್‌ನ ಡಾರ್ಕ್ ಸೈಡ್‌ನಲ್ಲಿ ಭೂದೃಶ್ಯದ ಮೇಲೆ ದಾಳಿ ಮಾಡುತ್ತದೆ

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ